User:Safnahus

Safnahúsið á Húsavík saman stendur af nokkrum söfnum: Byggðasafni, Náttúrugripasafni, Sjóminjasafni, Héraðsskjalasafni, Ljósmyndasafni og Myndlistarsafni. Safnahúsið er hluti af Menningarmiðstöð Þingeyinga, en höfuðstöðvar Menningarmiðstöðvarinnar er í Safnahúsinu. Auk Safnahússins er Byggðasafnið að Snartarstöðum við Kópasker og Grenjaðarstaður í Aðaldal stofnanir undir merkjum Menningarmiðstöðvarinnar.

Hlutverk Menningarmiðstöðvar Þingeyinga er:

- Að safna, skrásetja, varðveita, forverja og kynna muni, myndir, skjöl og listaverk er flokkast undir hin mismunandi söfn og varpað geta ljósi á umhverfi, líf, störf og sköpun fólks í héraðinu og hafa menningarsögulegt gildi fyrir svæðið. Starfsemi skal þannig hagað að uppfylli tilskilin ákvæði í safna- og þjóðminjalögum frá 2001 svo og ákvæði reglugerðar um héraðsskjalasöfn frá 1994.

- Stuðla að varðveislu og rannsóknum á menningarminjum svæðisins.

- Leitast við að efla vitund fólks um sérkenni og menningararf svæðisins og halda þeim sérkennum við með fræðslu og kynningu.

- Að stuðla að og efla hverskonar menningarstarfsemi í héraðinu, í samvinnu við menntamálaráðuneytið.

- Að styðja og styrkja aðra safna- og sýningastarfsemi í héraðinu með fagþekkingu og öðru því sem Menningarmiðstöð Þingeyinga hefur yfir að ráða hverju sinni.

Forstöðumaður Safnahússins/Menningarmiðstöðvar Þingeyinga er Sigrún Kristjánsdóttir.